APSPRIEDES NOTEIKUMI
Atklāta konkursa

"Mācīšanās un attīstības sistēmas  un Cilvēkresursu vienotās pārvaldības sistēmas tehniskās specifikācijas izstrāde un ieviešanas uzraudzība"
identifikācijas Nr. MK VK 2024/03
Valsts kanceleja (turpmāk – Pasūtītājs) saskaņā ar Publisko iepirkumu likumu (turpmāk – PIL) 18. panta otro daļu rīko apspriedi par plānoto Atklātu konkursu “Mācīšanās un attīstības sistēmas  un Cilvēkresursu vienotās pārvaldības sistēmas tehniskās specifikācijas izstrāde un ieviešanas uzraudzība” (identifikācijas numurs MK VK 2024/03) nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets ir Mācīšanās un attīstības sistēmas un Cilvēkresursu vienotās pārvaldības sistēmas tehniskās specifikācijas izstrāde un ieviešanas uzraudzība (turpmāk – pakalpojums), saskaņā ar nolikumu un Tehnisko specifikāciju. 
3. Iepirkums tiek dalīts daļās:
3.1. Iepirkuma 1.daļa - Mācīšanās un attīstības sistēmas tehniskās specifikācijas izstrāde un ieviešanas uzraudzība;
3.2. Iepirkuma 2.daļa – Cilvēkresursu vienotās pārvaldības sistēmas tehniskās specifikācijas izstrāde un ieviešanas uzraudzība 
4. Iepirkuma CPV kods: Galvenais CPV kods: 73220000-0 (Izstrādes konsultāciju pakalpojumi); papildus CPV kodi 80570000-0 (Personāla attīstības mācību pakalpojumi), 80590000-6 (Mācību konsultāciju pakalpojumi)
5. Apspriedes norise:
5.1. Apspriede tiek organizēta, nodrošinot ieinteresēto piegādātāju iespējas iepazīties ar pretendentu kvalifikācijas prasībām (Pielikums Nr.1) un paziņojumam pievienotās tehniskās specifikācijas prasībām (Pielikums Nr.2) un sniegt priekšlikumus iepirkuma dokumentācijas pilnveidei dokumentā "Dokumentācijas pilnveides priekšlikumi" (Pielikums Nr.3). 
5.2. Apspriedes norises laiks: termiņš, līdz kuram sniedzami ieinteresēto piegādātāju priekšlikumi iepirkuma dokumentācijai – 2024.gada 2.februāra plkst.15.00.
6. Ieinteresēto piegādātāju priekšlikumu iesniegšanas kārtība:
6.1. Ieinteresētais piegādātājs iesniedz priekšlikumus, aizpildot un nosūtot dokumentācijas pilnveides priekšlikumus (Pielikums Nr.3) uz elektroniskā pasta adresi iepirkumi@mk.gov.lv, Iepirkumu uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā. Pēc termiņa iesniegtie priekšlikumi un priekšlikumi, kas tiks iesniegti neaizpildot Pielikumu Nr.3, netiks izskatīti.
6.2. Ieinteresētā piegādātāja priekšlikumi sagatavojami konstruktīvi, sniedzot objektīvu un konkrētu pamatojumu noteiktu precizējumu veikšanai.
6.3. Ieinteresētam piegādātājiem, nosūtot priekšlikumos ietverto informāciju, jāizvērtē, vai tā ir uzskatāma par komercnoslēpumu vai konfidenciālu informāciju, kas attiecīgi ir jānorāda nosūtītajā informācijā.
7. Priekšlikumu izskatīšanas kārtība:
7.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.
7.2.  Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.
7.3. Iepirkuma komisija PIL noteiktā kārtībā informē ieinteresētos piegādātājus.
8. Apspriedei publicējamā informācija:
8.1.  Pielikums Nr.1 - Kvalifikācijas prasību saraksts (projekts);
8.2.  Pielikums Nr.2 - Tehniskā specifikācija (projekts)
8.3.  Pielikums Nr.1 - Dokumentācijas pilnveides priekšlikumi (veidlapa);

